Gregorius, episcopus, servus servorum Dei, dilecto filio abbati monasterii Sancti Benedicti Floriacensis, ordinis Sancti Benedicti, Aurelianensis diocesis, salutem et apostolicam devotionem. Sedes apostolica nonnunquam illos quos alias eorum devotione pensata honore speciali extulit dono gratie plenioris attulit ut eo majoris devotionis crescant meritis, quo fuerint prediti ampliore. Cum itaque sicut te accepimus referente usum mitre ac annuli persone tue specialiter duxerimus concedendum, nos, tuis supplicationibus inclinati, monasterium tuum majori gratia prosequentes ut ex hoc devotius apostolice Sedi reddatur, quod predictis mitra et annulo tu et successoribus tui uti libere valeatis auctoritate presentium indulgemus. Nulli ergo omnino etc. Si quis autem, etc. Datum Laterani, VIII idus februarii, pontificatus nostri anno decimo quarto.